Okresná prokuratúra Levice 
Šafárikova 7, 934 01 Levice 1

Sp. zn. : 1 Pv 553/13/4402	Levice, 20.11.2013
EEČ : 2-31-133-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
 za prečin zanedbania povinnej výživy podľa § 207 odsek 1 Trestného zákona na tom skutkovom základe, že 
napriek tomu, že mu  vyživovacia povinnosť na maloletú XXXXX, narodenú 23. 10. 1996 a maloletú XXXXX narodenú  20.11.2000,  vyplýva z ustanovenia § 62 a nasl. Zákona o rodine a bola mu určená rozsudkom Okresného súdu Levice sp. zn. 11C/55/2003 z 01. 07. 2003, právoplatným 02. 09. 2003 sumou po 33,19 Eur (1.000,- Sk) na každú z nich, túto vyživovaciu povinnosť si od 01. 01. 2013 do 08. 11. 2013 neplnil v mieste bydliska matky - XXXXX,  okres Levice,  takto dlhuje na výživnom sumu 663,80 Eur  XXXXX XXXXX

lebo zanikla trestnosť činu

Odôvodnenie:
Uznesením č. ORP-741/ZE-LV-2013 z 27. 08. 2013 poverený príslušník Okresného riaditeľstva  Policajného zboru Levice, Odboru poriadkovej polície, Obvodného oddelenia Policajného zboru Želiezovce   podľa § 199 odsek 1 Trestného poriadku začal trestné stíhanie a uznesením č. ORP-741/ZE-LV-2013 z 05.09.2013 podľa § 206 odsek 1 Trestného poriadku vzniesol obvinenie XXXXX  za prečin zanedbania povinnej výživy podľa § 207 odsek 1 Trestného zákona na skutkovom základe  uvedenom vo výrokovej časti tohto uznesenia.

	Preskúmaním spisového materiálu zisťujem, že v predmetnom období si obvinený vyživovaciu povinnosť plnil nepravidelne a sporadicky, nie v súdom  stanovenej výške. 

	Zo spisového materiálu je zrejmé, že za obdobie od 01.01.2013 doposiaľ mal obvinený   zaplatiť  na svoje dve maloleté  dcéry sumu 10 x 33,19 x 2, teda 663,80 Eur (10 mesiacov po 66,38 Eur). 

	Z poštových poukážok, podaných na pošte XXXXX vyplýva, že na  adresu oprávnenej osoby  XXXXX  Kakačkovej obvinený titulom  výživného poukázal tieto  sumy :
	- podacie číslo  2081   -   22.05.2013    -  50,- Eur
- podacie číslo  2076   -   22.02.2013    -  70,- Eur
- podacie číslo  2246   -   19.06.2013    -  70,- Eur
- podacie číslo  2137   -   28.08.2013    -  50,- Eur
- podacie číslo    228   -   17.09.2013    -  50,- Eur
- podacie číslo    197   -   15.08.2013    - 100,- Eur
- podacie číslo  2208   -   16.10.2013    - 274,- Eur.

Spolu teda ide o sumu, poukázanú za stíhané obdobie vo výške 664,- Eur. 
Tým došlo k úhrade  celej dlžnej sumy výživného  za stíhané obdobie.
Poškodená XXXXX potvrdila, že jej bola uhradená celá dlžná suma na výživnom.
Trvalo nepriaznivé následky trestný čin nemal.

	Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 odsek 1 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	
Preto bolo potrebné  rozhodnúť tak, ako sa to uvádza vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adela Kotrusová
prokurátorka